Príloha č. 2 

Vymedzenie hraníc územia pamiatkovej rezervácie Bratislava

Hranica pamiatkovej rezervácie Bratislava je vyznačená na priloženej mape                 m 1 : 5000. Popis hranice bol spracovaný podľa mapových listov tematickej mapy        m 1 : 1000, vydaných Úradom geodézie kartografie a katastra Slovenskej republiky, ktorá vykazuje stav  k 1. 10. 1984 a je doteraz jediným aktuálnym podkladom pre územie Bratislavy. 

Popis hranice

Hranica pamiatkovej rezervácie Bratislava, katastrálne územie Bratislava Staré mesto, vychádza zo styčného bodu parciel č. 462   a 23097 (Staromestská ulica) a č. 21425 (Rybné nánestie) a smeruje na juh rozhraním parciel č. 23097 a č. 21425 do ich styčného bodu s parcelou č. 21371/1, odtiaľ vedie smerom západným pod rozhraním parciel č. 23097 a 21371/1, do severozápadného rohu parcely č. 21371 v pokračovaní toho istého smeru pretína parcelu č. 23097 do juhovýchodného rohu parcely č. 535. Odtiaľ smerom západným sleduje líniu severnej strany parcely č. 22370/1 (Nábrežie arm. gen. L. Svobodu) až po jej styk s parcelou   č. 22344/2 a 21466/2 odtiaľ pokračuje po juhozápadnej strane parcely č. 21466 a do jej styčného bodu s parcelami č. 22344/2 a č. 1004. Tam sa obracia smerom východným a vedie po rozhraní parciel č. 21466/2 a č. 1004, ďalej rozhraním parciel č. 104    a č. 1000 do ich spoločného styku s parcelou č. 21475, kde mení smer na severovýchod a pokračuje rozhraním parcely č. 21475 a č. 1000 po Žižkovu ulicu, ktorú pretína po severozápadnom okraji parcely č. 21462, pokračuje na severovýchod po severozápadnej strane parcely č. 1022 a č.  1019, ďalej po severnej strane parcely      č. 119 do styku s parcelou č. 1064, ktorej líniu sleduje do styčného bodu s parcelami    č. 1065/4 a 1076/3. Odtiaľ vedie hranica na juh a následne na východ po severnej strane č. 1064 cez styčný bod s parcelou č. 1082 a č. 1080 pokračuje severnou a severovýchodnou stranou parcely č. 1082 do styku s parcelou č. 21445, po ktorej obvode smeruje na sever, na juhovýchod a tam sa napája na severovýchod strany parciel č. 1137, č. 1134 a v styku s parcelou č. 21502 (Mudroňova ulica) a parcelou      č. 21451 (Zámocká ulica) sa stáča na južnú stranu parcely č. 21451 k Viedenskej bráne hradu. Odtiaľ smeruje na severovýchod a obtáča hradný kopec po styčných stranách parciel č. 876, č. 800, č. 830, č. 835   a č. 850 s parcelou č. 21451 (Zámocká ulica), pokračuje južným okrajom parcely      č. 21439 (Kapucínska ulica) až na jej styk s parcelou č. 21440 (Župné námestie) a plynule pokračuje ďalej sledujúc líniu zástavby po rozhranie s parcelou č. 21549 (Hurbanovo námestie) a ďalej po jej južnej strane smerom juhovýchodným po parcelu č. 21335 (Námestie SNP), odtiaľ vedie po jej južnej strane k východnej strane parcely č. 82 odkiaľ rovnou líniou cez predpolie Starej tržnice na bod PBPP   č. 14973 a západnou stranou parcely č. 21335 do bodu PBPP č. 14948, kde sa lomí a mení smer na juhozápad po severozápadnej strane parcely č. 21387 (Gorkého ulica) na jej styk s parcelou č. 21377 (Hviezdoslavovo námestie) odtiaľ po južnej hrane parcely č. 21389 (Rybárska brána) cez bod PBPP č. 15373 v nezmenenom smere po severozápadnej strane parcely č. 21377 do styku s južným nárožím parcely č. 499 a odtiaľ juhozápadnými stranami parciel č. 499 a č. 498 do východzieho bodu hranice.